Document ID: /roh_data/filtered/fineweb-2-filterrobots_roh.jsonl.gz/42452

A Falun en Svezia èn ids a fin ier ils 50avels campiunadis mundial da skis nordic. Tut en tut hajan passa 280’000 aspectaturas ed aspectaturs visità las cursas da passlung e las occurrenzas da siglir. 100’000 dapli che spetgà sco quai che la federaziun internaziunala da skis FIS communitgescha.
Cun 701 atlets da 58 naziuns saja plinavant vegnì nudà ina participaziun da record. Per la Svizra hai dà ina suletta medaglia a Falun – quai grazia a l'argient da Dario Cologna en il skiatlon.